Cele mai importante evenimente din ultimele 24 de ore:
- Papa Francisc susține că Ucraina ar trebui să aibă "curajul steagului alb" al negocierilor cu Rusia
- Şeful diplomaţiei britanice se opune trimiterii de trupe occidentale în Ucraina, chiar și pentru formare militară
- SUA, "pregătiri riguroase" din 2022 pentru o eventuală lovitură a Rusiei asupra Ucrainei
- Doi morți şi mai mulţi răniţi la Kiev, după atacurile rusești asupra Hersonului
Şeful diplomaţiei poloneze Radoslaw Sikorski a reacţionat pozitiv la recentele declaraţii ale preşedintelui francez Emmanuel Macron, conform căruia nu trebuie exclusă trimiterea de trupe ale aliaţilor NATO în Ucraina, informează sâmbătă dpa.
"Prezenţa forţelor NATO în Ucraina nu este de neconceput", a scris Sikorski pe reţeaua socială X, fosta Twitter, vineri seara, la peste o săptămână după ce liderul francez a generat dezbateri aprinse cu afirmaţiile sale în timpul unei reuniuni a liderilor europeni.
"Apreciez iniţiativa preşedintelui francez Emmanuel Macron, pentru că lui Putin trebuie să-i fie frică, nu nouă să ne fie frică de Putin", a continuat Sikorski.
Polonia este un aliat ferm al Ucrainei încă de când Rusia şi-a lansat invazia la scară largă împotriva Ucrainei, în februarie 2022.
Poziţia lui Sikorski contrastează cu cea a prim-ministrului polonez Donald Tusk, care, în timpul vizitei sale de săptămâna trecută la Praga, a spus clar că Polonia nu intenţionează să trimită trupe pentru a susţine Ucraina. Potrivit lui Tusk, aliaţii ar trebui să se concentreze pe a-i acorda Ucrainei sprijin maxim în eforturile sale militare împotriva invaziei ruse.
Emmanuel Macron a provocat un val de reacţii de îngrijorare atunci când a spus că trimiterea de trupe ale Occidentului în Ucraina nu trebuie scoasă din calcul.
"Nu există în prezent un consens asupra unei desfăşurări oficiale de trupe terestre", a spus Macron în timpul conferinţei aliaţilor europeni ai Ucrainei care a avut loc la Paris pe 26 februarie. "Însă în dinamică nimic nu trebuie exclus. Vom face tot ce este necesar pentru a ne asigura că Rusia nu poate câştiga acest război", a declarat preşedintele francez.
Afirmaţia sa a provocat rapid reacţii negative din partea câtorva state membre NATO. Mai târziu, ministrul francez al apărării Sebastien Lecornu a declarat că afirmaţiile preşedintelui francez "au fost scoase din context" şi că Macron a reafirmat că Franţa nu va fi "co-beligerantă" în conflictul din Ucraina, potrivit Agerpres.
Război în Ucraina, 9 martie 2024 | Şeful diplomaţiei britanice se opune trimiterii de trupe occidentale în Ucraina
Război în Ucraina, 8 martie 2024 | Biden, în fața membrilor Congresului SUA: Vă asigur că Putin nu se va opri în Ucraina
Război în Ucraina, 7 martie 2024 | Premierul Greciei, reacție la București, după ce racheta rusească a explodat la câteva sute de metri de el
Război în Ucraina, 6 martie 2024 | Atac cu drone lansat de ruși la Odesa. Zelenski şi premierul grec au fost la un pas de moarte